Monsters, Inc.

Monsters, Inc. iku sawijining filem animasi komputer prodhuksi Pixar Animation Studios lan dirilis ing biyoskup déning Walt Disney Pictures tanggal 2 November 2001. Film iki filem animasi kapapat saka Pixar.

Film iki disutradarini déning Pete Docter, asistèn sutradara Lee Unkrich lan David Silverman, tinulis déning Jack W. Bunting, Jill Culton, Peter Docter, Ralph Eggleston, Dan Gerson, Jeff Pidgeon, Rhett Reese, Jonathan Roberts, lan Andrew Stanton. Film iki kalebu laris lan akèh dialem, pametu saka filem iki nganti total $525,366,597 ing saindhenging donya. Panulis kritik (review) Rotten Tomatoes nglapuraké tulisan sing positif kanthi angka rating panampa 95%.

Sekuel filem iki wis diumumaké, dijadwalaké tayang ing sasi November 2012.

Plot 
Monsters, Inc. iku parusahan listrik utama ing Monstropolis, kutha sing didunungi monster. Parusahan iki migunakaké tenaga saka bocah-bocah cilik sing padha jejeritan lan wedi marang para punggawa parusahan. Para monster iki lumebu kamar bocah-bocah liwat lemari sing kahubung menyang lawang mirunggan ing ruwang parusahan Scarefloor. Suwé-suwé para bocah cilik mau banjur ora wedi manèh, lan parusahan wiwit bisa ngebaki kabutuhan listrik sing dibutuhaké kutha Monstropolis.

Sing paling diwedèni ing parusahan ya iku James P. "Sulley" Sullivan (John Goodman). Sawijining dina, sinambi nyerahaké sisa gawéan, Sulley mriksa lawang dhéwékan ing ruwang Scare Floor, listriké murub lan ruangan kothong. James nemu yèn siji bocah cilik umur rong taun (Mary Gibbs), wis mèlu lumebu donya monster. James Sulley wedi ana kontak manungsa (para monster percaya yèn manungsa iku mawa racun).

Rujukan

Pranala njaba 

 Monsters, Inc. di Pixar.com 
 
 

Film Amérikah Sarékat taun 2001